Avis juridique important

|

31997L0018

Οδηγία 97/18/ΕΚ της Επιτροπής της 17ης Απριλίου 1997 για τη μετάθεση της ημερομηνίας έναρξης της απαγόρευσης των πειραμάτων σε ζώα με συστατικά ή συνδυασμούς συστατικών καλλυντικών προϊόντων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 114 της 01/05/1997 σ. 0043 - 0044

ΟΔΗΓΙΑ 97/18/ΕΚ ΤΗΣ ΕΠΙΤΡΟΠΗΣ της 17ης Απριλίου 1997 για τη μετάθεση της ημερομηνίας έναρξης της απαγόρευσης των πειραμάτων σε ζώα με συστατικά ή συνδυασμούς συστατικών καλλυντικών προϊόντων (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), η οποία τροποποιήθηκε τελευταία από την οδηγία 97/1/ΕΚ της Επιτροπής (2), και ιδίως το άρθρο 4 παράγραφος 1 στοιχείο θ),Μετά από διαβουλεύσεις με την επιστημονική επιτροπή καλλυντικών,Εκτιμώντας:ότι κύριος στόχος της οδηγίας 76/768/ΕΟΚ είναι η προστασία της δημόσιας υγείας και ότι, για το σκοπό αυτό, είναι απαραίτητο να πραγματοποιούνται ορισμένες τοξικολογικές δοκιμές για την αξιολόγηση της ασφάλειας για την υγεία του ανθρώπου των συστατικών και των συνδυασμών συστατικών που υπεισέρχονται στη σύνθεση των καλλυντικών προϊόντων 7ότι, δυνάμει του άρθρου 4 παράγραφος 1 στοιχείο θ) της οδηγίας 76/768/ΕΟΚ, τα κράτη μέλη απαγορεύουν τη διάθεση στην αγορά καλλυντικών προϊόντων που περιέχουν συστατικά ή συνδυασμούς συστατικών που δοκιμάζονται σε ζώα από την 1η Ιανουαρίου 1998, προκειμένου να τηρηθούν οι απαιτήσεις της εν λόγω οδηγίας 7ότι το δεύτερο εδάφιο της εν λόγω διάταξης προβλέπει ότι η Επιτροπή υποβάλλει σχέδιο μέτρων για την αναβολή αυτής της ημερομηνίας εάν δεν έχει σημειωθεί επαρκής πρόοδος στην ανάπτυξη ικανοποιητικών μεθόδων που να μπορούν να υποκαταστήσουν τα πειράματα σε ζώα, ιδίως στις περιπτώσεις που για τις εναλλακτικές μεθόδους πειραμάτων, παρ' όλες τις εύλογες προσπάθειες, δεν υπάρχει επιστημονική επικύρωση ότι παρέχουν ισοδύναμη προστασία για τον καταναλωτή, λαμβάνοντας υπόψη τις κατευθυντήριες γραμμές του Οργανισμού Οικονομικής Συνεργασίας και Ανάπτυξης (ΟΟΣΑ) για τις δοκιμές τοξικότητας 7ότι έχει συντελεστεί πρόοδος στην έρευνα εναλλακτικών μεθόδων πειραμάτων, ιδίως στους τομείς που αφορούν τη διαδερμική απορρόφηση και τους τοπικούς κινδύνους για τα μάτια και το δέρμα 7 ότι καμία εναλλακτική μέθοδος πειραμάτων δεν έχει μέχρι στιγμής επικυρωθεί επιστημονικώς 7 ότι ο ΟΟΣΑ δεν έχει ακόμη εγκρίνει κατευθυντήριες γραμμές για τις δοκιμές τοξικότητας στον τομέα των εναλλακτικών μεθόδων πειραμάτων 7ότι δεν είναι δυνατόν να προβλεφθεί ότι το επιστημονικό πλαίσιο θα μεταβληθεί πριν από την 1η Ιανουαρίου 1998 7 ότι, συνεπώς, πρέπει να μετατεθεί η ημερομηνία που προβλέπεται στο άρθρο 4 παράγραφος 1 στοιχείο θ) της οδηγίας 76/768/ΕΟΚ, σύμφωνα με το δεύτερο εδάφιο της εν λόγω διάταξης 7ότι η οδηγία 76/768/ΕΟΚ προβλέπει ότι η έναρξη ισχύος της διάταξης πρέπει να αναβληθεί για επαρκές χρονικό διάστημα, το οποίο δεν πρέπει να είναι μικρότερο από δύο έτη 7 ότι, πρέπει, συνεπώς, να προβλεφθεί μια ημερομηνία μετά την 1η Ιανουαρίου 2000 7 ότι, στο στάδιο αυτό, είναι εξαιρετικά δύσκολο να προβλεφθεί η ημερομηνία κατά την οποία ορισμένες εναλλακτικές μέθοδοι πειραμάτων για τη δοκιμή ορισμένων συστατικών ή συνδυασμών συστατικών, όσον αφορά την ύπαρξη ορισμένων κινδύνων για την υγεία του ανθρώπου, θα έχουν επικυρωθεί επιστημονικώς 7ότι είναι ωστόσο δυνατόν να προβλεφθεί ότι θα υπάρξουν προοδευτικά εναλλακτικές μέθοδοι πειραμάτων για τη διαδερμική απορρόφηση, το φωτοερεθισμό, τον οφθαλμικό ερεθισμό και το δερματικό ερεθισμό 7ότι, δεδομένου του στόχου της διάταξης, έχει σημασία να μην αναβληθεί για υπερβολικό χρονικό διάστημα η επιστημονική επαναξιολόγηση 7 ότι, συνεπώς, πρέπει στο στάδιο αυτό να οριστεί μια ημερομηνία πριν από την οποία προβλέπεται ότι καμμία εναλλακτική μέθοδος πειραμάτων δεν θα έχει αποτελέσει αντικείμενο ικανοποιητικής επιστημονικής επικύρωσης 7ότι η μετάθεση της ημερομηνίας αυτής έως τις 30 Ιουνίου 2000 είναι συνεπώς κατάλληλη 7ότι, υπό τις συνθήκες αυτές, δεν είναι δυνατόν να οριστεί προθεσμία μέχρι τη λήξη της οποίας να είναι βέβαιο ότι θα μπορεί να αρχίσει να ισχύει η απαγόρευση της εκτέλεσης πειραμάτων σε ζώα 7 ότι, συνεπώς, η Επιτροπή μπορεί να ασκήσει μερικώς μόνο την εξουσία που της παρέχει το άρθρο 4 παράγραφος 1 στοιχείο θ) της οδηγίας 76/768/ΕΟΚ 7ότι, συνεπώς, πρέπει να προβλεφθεί ότι η Επιτροπή θα υποβάλει νέο σχέδιο μέτρων υπό τις ίδιες προϋποθέσεις που προβλέπονται στο εν λόγω άρθρο 7ότι η μετάθεση της ημερομηνίας δεν εμποδίζει, οποτεδήποτε είναι δυνατό και ιδίως με τη προσφυγή σε δοκιμές διαλογής, την συνέχιση της μείωσης του αριθμού ζώων και του βασανισμού τους 7ότι πρέπει να συνεχιστούν οι προσπάθειες που καταβάλλονται για την ανάπτυξη, την επικύρωση και την αποδοχή μεθόδων που να μπορούν να υποκαταστήσουν τα πειράματα σε ζώα 7 ότι, σύμφωνα με τις διατάξεις του άρθρου 130 ΣΤ παράγραφος 3 της συνθήκης και του τετάρτου προγράμματος πλαισίου έρευνας, η Επιτροπή θα λάβει όλα τα απαραίτητα μέτρα για την προώθηση της έρευνας και της επικύρωσης μεθόδων που μπορούν να υποκαταστήσουν τα πειράματα σε ζώα στον τομέα των συστατικών και των συνδυασμών συστατικών που υπεισέρχονται στη σύνθεση των καλλυντικών προϊόντων 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στα οποία προσκρούουν οι συναλλαγές στον τομέα των καλλυντικών προϊόντων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Στο άρθρο 4 παράγραφος 1 στοιχείο θ) πρώτο εδάφιο της οδηγίας 76/768/ΕΟΚ, η ημερομηνία της «1ης Ιανουαρίου 1998» αντικαθίσταται από την ημερομηνία της «30ής Ιουνίου 2000».Άρθρο 2 Εάν δεν έχει σημειωθεί επαρκής πρόοδος στην ανάπτυξη ικανοποιητικών μεθόδων που να μπορούν να υποκαταστήσουν τα πειράματα σε ζώα, ιδίως στις περιπτώσεις που για τις εναλλακτικές μεθόδους πειραμάτων, παρ' όλες τις εύλογες προσπάθειες, δεν υπάρχει επιστημονική επικύρωση ότι παρέχουν ισοδύναμη προστασία για τον καταναλωτή, λαμβάνοντας υπόψη τις κατευθυντήριες γραμμές του Οργανισμού Οικονομικής Συνεργασίας και Ανάπτυξης (ΟΟΣΑ) για τις δοκιμές τοξικότητας, η Επιτροπή υποβάλλει πριν από την 1η Ιανουαρίου 2000, σύμφωνα με τη διαδικασία που προβλέπεται στο άρθρο 10 της οδηγίας 76/768/ΕΟΚ, σχέδιο μέτρων για τη μετάθεση της ημερομηνίας που ορίζεται στο άρθρο 1 για εκείνες τις μεθόδους πειραματισμού για τις οποίες δεν έχει σημειωθεί επαρκής πρόοδος όσον αφορά την ανάπτυξη ικανοποιητικών εναλλακτικών μεθόδων. Πριν υποβάλλει αυτά τα μέτρα, η Επιτροπή ζητεί τη γνώμη της επιστημονικής επιτροπής καλλυντικών.Άρθρο 3 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο έως τις 31 Δεκεμβρίου 1997. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπει η παρούσα οδηγία.Άρθρο 4 Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5 Η παρούσα οδηγία απευθύνεται στα κράτη μέλη.Βρυξέλλες, 17 Απριλίου 1997.Για την ΕπιτροπήEmma BONINOΜέλος της Επιτροπής(1) ΕΕ αριθ. L 262 της 27. 9. 1976, σ. 169.(2) ΕΕ αριθ. L 16 της 18. 1. 1997, σ. 85.


Avis juridique important

|

32000L0028

Οδηγία 2000/28/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τροποποίηση της οδηγίας 2000/12/ΕΚ σχετικά με την ανάληψη και την άσκηση δραστηριότητας πιστωτικών ιδρυμάτων

Επίσημη Εφημερίδα αριθ. L 275 της 27/10/2000 σ. 0037 - 0038

Οδηγία 2000/28/ΕΚ του Ευρωπαϊκού Κοινοβουλίου και του Συμβουλίουτης 18ης Σεπτεμβρίου 2000για τροποποίηση της οδηγίας 2000/12/ΕΚ σχετικά με την ανάληψη και την άσκηση δραστηριότητας πιστωτικών ιδρυμάτωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το πρώτο και το τρίτο εδάφιο του άρθρου 47 παράγραφος 2,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Ευρωπαϊκής Κεντρικής Τράπεζας(3),Αποφασίζοντας με τη διαδικασία του άρθρου 251 της συνθήκης(4),Εκτιμώντας τα ακόλουθα:(1) Σύμφωνα με τους στόχους της συνθήκης, είναι επιθυμητό να εξασφαλιστεί η αρμονική ανάπτυξη των δραστηριοτήτων των πιστωτικών ιδρυμάτων σε όλη την Κοινότητα, ιδίως όσον αφορά την έκδοση ηλεκτρονικού χρήματος.(2) Ορισμένα ιδρύματα περιορίζουν τη δραστηριότητά τους κυρίως στην έκδοση ηλεκτρονικού χρήματος. Για να αποφευχθεί κάθε στρέβλωση του ανταγωνισμού μεταξύ εκδοτών ηλεκτρονικού χρήματος, ακόμη και σε ό,τι αφορά την εφαρμογή μέτρων νομισματικής πολιτικής, είναι επιθυμητό να υπαχθούν τα ιδρύματα αυτά στο πεδίο εφαρμογής της οδηγίας 2000/12/ΕΚ(5), με τη θέσπιση ειδικών διατάξεων για να ληφθούν υπόψη τα ιδιαίτερα χαρακτηριστικά τους.(3) Είναι κατά συνέπεια σκόπιμο να επεκταθεί στα ιδρύματα αυτά ο ορισμός των πιστωτικών ιδρυμάτων που προβλέπεται στο άρθρο 1 της οδηγίας 2000/12/ΕΚ.(4) Η οδηγία 2000/46/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για την ανάληψη, την άσκηση και την προληπτική εποπτεία της δραστηριότητας ιδρύματος ηλεκτρονικού χρήματος(6), δίδει τον ορισμό των ιδρυμάτων ηλεκτρονικού χρήματος.(5) Η δυνατότητα εξαργύρωσης του ηλεκτρονικού χρήματος είναι απαραίτητη για την εξασφάλιση της εμπιστοσύνης των κομιστών,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 2000/12/ΕΚ τροποποιείται ως εξής:1. Το άρθρο 1 σημείο 1 πρώτο εδάφιο αντικαθίσταται από το ακόλουθο κείμενο:"1. 'Πιστωτικό ίδρυμα':α) επιχείρηση της οποίας η δραστηριότητα συνίσταται στην αποδοχή από το κοινό καταθέσεων ή άλλων επιστρεπτέων κεφαλαίων και στη χορήγηση πιστώσεων για ίδιο λογαριασμό, ήβ) ίδρυμα ηλεκτρονικού χρήματος κατά την έννοια της οδηγίας 2000/46/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για την ανάληψη, την άσκηση και την προληπτική εποπτεία της δραστηριότητας ιδρύματος ηλεκτρονικού χρήματος(7)."2. Στον τίτλο V προστίθεται το ακόλουθο νέο άρθρο:"Άρθρο 33αΤο άρθρο 3 της οδηγίας 2000/46/ΕΚ εφαρμόζεται στα πιστωτικά ιδρύματα."Άρθρο 21. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο έως τις 27 Απριλίου 2002. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, παραπέμπουν στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Οι λεπτομέρειες της παραπομπής αυτής καθορίζονται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στο πεδίο εφαρμογής της παρούσας οδηγίας.Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 18 Σεπτεμβρίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςH. Védrine(1) ΕΕ C 317 της 15.10.1998, σ. 12.(2) ΕΕ C 101 της 12.4.1999, σ. 64.(3) ΕΕ C 189 της 6.7.1999, σ. 7.(4) Γνώμη του Ευρωπαϊκού Κοινοβουλίου της 15ης Απριλίου 1999 (ΕΕ C 219 της 30.7.1999, σ. 421) που επιβεβαιώθηκε στις 27 Οκτωβρίου 1999, κοινή θέση του Συμβουλίου της 29ης Νοεμβρίου 1999 (ΕΕ C 26 της 28.1.2000, σ. 12) και απόφαση του Ευρωπαϊκού Κοινοβουλίου της 11ης Απριλίου 2000 (δεν δημοσιεύθηκε ακόμα στην Επίσημη Εφημερίδα).(5) Οδηγία 2000/12/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, σχετικά με την ανάληψη και την άσκηση δραστηριότητας πιστωτικών ιδρυμάτων (ΕΕ L 126 της 26.5.2000, σ. 1).(6) Βλέπε σελίδα 39 της παρούσας Επίσημης Εφημερίδας.(7) ΕΕ L 275 της 27.10.2000, σ. 39.


Avis juridique important

|

31993L0005

Οδηγία 93/5/ΕΟΚ του Συμβουλίου της 25ης Φεβρουαρίου 1993 για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα

Επίσημη Εφημερίδα αριθ. L 052 της 04/03/1993 σ. 0018 - 0021 Φινλανδική ειδική έκδοση: Κεφάλαιο 15 τόμος 12 σ. 0087  Σουηδική ειδική έκδοση: Κεφάλαιο 15 τόμος 12 σ. 0087

ΟΔΗΓΙΑ 93/5/ΕΟΚ ΤΟΥ ΣΥΜΒΟΥΛΙΟΥ της 25ης Φεβρουαρίου 1993 για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η ολοκλήρωση και η καλή λειτουργία της εσωτερικής αγοράς στον τομέα των τροφίμων απαιτούν την εξέταση και την αξιολόγηση επιστημονικών ζητημάτων σχετικά με τα τρόφιμα, ιδιαιτέρως όταν πρόκειται για προβλήματα που αφορούν την ανθρώπινη υγεία- ότι οι καταναλωτές δικαιούνται να απολαύουν μιας κοινοτικής πολιτικής με την οποία να προάγεται το ασφαλές τρόφιμο, ιδίως σε ό,τι αφορά θέματα θρεπτικής αξίας καθώς και ό,τι αφορά μικροβιολογικά και τοξικολογικά θέματα- ότι η Επιτροπή συνέστησε με την απόφαση 74/234/ΕΟΚ (4) μια επιστημονική επιτροπή ανθρώπινης διατροφής, για να την επικουρεί στο έργο αυτό- ότι η γνώμη της επιτροπής αυτής απαιτείται επί του παρόντος όσον αφορά θέματα δημόσιας υγείας βάσει ορισμένων οδηγιών, όπως αυτές που αφορούν τα διαιτητικά τρόφιμα, τα υλικά και τα αντικείμενα που έρχονται σε επαφή με τα τρόφιμα, τα πρόσθετα, τα  αρτύματα και τους διαλύτες εκχύλισης- ότι η επιστημονική επιτροπή ανθρώπινης διατροφής πρέπει να εμπλακεί ευρύτερα στις κοινοτικές πολιτικές που αφορούν τα τρόφιμα, τα διαιτολόγια και τη δημόσια υγεία- ότι ο μηχανισμός συγκέντρωσης επιστημονικών δεδομένων σχετικών με θέματα που αφορούν την ασφάλεια τροφίμων πρέπει, για το συμφέρον των καταναλωτών και της βιομηχανίας, να είναι ανεξάρτητος, διαφανής και αποτελεσματικός και να αντανακλά την κατάσταση που  υπάρχει σε όλα τα κράτη μέλη- ότι, για να εξασφαλισθεί η ομαλή λειτουργία της ανωτέρω επιτροπής, η Κοινότητα χρειάζεται επιστημονική υποστήριξη από τα κράτη μέλη- ότι η Κοινότητα χρειάζεται επίσης επιστημονική υποστήριξη επί άλλων ζητημάτων δημοσίου συμφέροντος, τα οποία είναι σημαντικά για τη λειτουργία της εσωτερικής αγοράς, όπως η αντιμετώπιση περιστατικών που αφορούν τη μόλυνση των τροφίμων και, γενικότερα,  εφόσον είναι αναγκαίο να θεσπιστούν νέες ρυθμίσεις σχετικά με τα τρόφιμα που ενδέχεται να έχουν επιπτώσεις στην ανθρώπινη υγεία- ότι, για να εξασφαλίσει την εκπλήρωση των ανωτέρω καθηκόντων, η Επιτροπή πρέπει να λαμβάνει τις πληροφορίες και τη βοήθεια που διαθέτουν τα κράτη μέλη, τα οποία οφείλουν να διευκολύνουν την εκπλήρωση της αποστολής της- ότι στα κράτη μέλη υπάρχουν διάφοροι οργανισμοί των οποίων αποστολή είναι να παρέχουν στην κυβέρνησή τους επιστημονική υποστήριξη όσον αφορά ζητήματα που είναι σχετικά με τα τρόφιμα- ότι τα μέσα αυτά πρέπει να χρησιμοποιούνται αποτελεσματικά για την  υποστήριξη των κοινοτικών δραστηριοτήτων μέσω συνεργασίας- ότι τα κράτη μέλη λαμβάνουν όλα τα αναγκαία μέτρα, συμπεριλαμβανομένων των οικονομικών, εντός των ορίων των πόρων τους, προκειμένου να επιτρέπουν στις αρμόδιες αρχές και οργανισμούς τους να συνεργάζονται με την Επιτροπή και να της παρέχουν τη βοήθεια η  οποία απαιτείται κατά την επιστημονική εξέταση ζητημάτων δημοσίου συμφέροντος που σχετίζονται με τα τρόφιμα- ότι, επομένως, είναι σκόπιμο να γίνει προσέγγιση των διατάξεων που διέπουν τους εν λόγω οργανισμούς προκειμένου να καταστεί δυνατή η συνεργασία τους με την Επιτροπή με σκοπό ιδίως την επεξεργασία μελλοντικών ρυθμίσεων προκειμένου να εξασφαλιστεί η  ελεύθερη κυκλοφορία των τροφίμων με βάση όλα τα διαθέσιμα επιστημονικά δεδομένα- ότι απαιτείται η εμβάθυνση και η ενίσχυση των αρμοδιοτήτων και της τεχνογνωσίας της επιστημονικής επιτροπής ανθρώπινης διατροφής, ιδίως για να ενισχυθεί η αποτελεσματικότητα της Κοινότητας σε θέματα που αφορούν τη διατροφή- ότι είναι αναγκαίο να προβλεφθεί η δυνατότητα συμμετοχής τρίτων χωρών στη συνεργασία αυτή- ότι η Επιτροπή πρέπει να εξασφαλίζει τη διαχείριση αυτής της συνεργασίας και ότι, από πλευράς τους, τα κράτη μέλη οφείλουν να τη βοηθούν στην εκπλήρωση αυτής της αποστολής στα πλαίσια της Μόνιμης Επιτροπής Τροφίμων- ότι η ολοκλήρωση της εσωτερικής αγοράς θα αυξήσει τη συμμετοχή της Κοινότητας σε συνεδριάσεις και εργασίες στον τομέα των τροφίμων στα πλαίσια διεθνών οργανισμών καθώς και δυνάμει διμερών σχέσεων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Τα κράτη μέλη λαμβάνουν τα απαραίτητα μέτρα ώστε να δώσουν τη δυνατότητα στις αρμόδιες αρχές και οργανισμούς τους να συνεργάζονται με την Επιτροπή και να της παρέχουν την αναγκαία αρωγή για την επιστημονική εξέταση θεμάτων δημοσίου  συμφέροντος σχετικά με τα τρόφιμα, ιδιαίτερα στον τομέα της δημόσιας υγείας, σε κλάδους όπως εκείνοι που σχετίζονται με την ιατρική, τη διατροφή, την τοξικολογία, τη βιολογία, την υγιεινή, την τεχνολογία τροφίμων, τη βιοτεχνολογία, τα νέα τρόφιμα και  τις νέες διαδικασίες παραγωγής, τις τεχνικές αξιολόγησης κινδύνων, τη φυσική και τη χημεία.  2. α) Η διαδικασία συνεργασίας της παρούσας οδηγίας εφαρμόζεται όταν μια πράξη του Συμβουλίου απαιτεί τη γνωμοδότηση της επιστημονικής επιτροπής ανθρώπινης διατροφής- β) ενδεχομένως, η εφαρμογή της διαδικασίας συνεργασίας της παρούσας οδηγίας σε άλλα θέματα που αφορούν την προστασία της υγείας και την ασφάλεια των προσώπων και σχετίζονται με την κατανάλωση τροφίμων αποφασίζεται σύμφωνα με τη διαδικασία του άρθρου 5.   Άρθρο 2  Κάθε κράτος μέλος ορίζει την αρχή ή τον οργανισμό που είναι επιφορτισμένος να συνεργάζεται με την Επιτροπή και με την κατανομή των καθηκόντων που περιγράφονται στο άρθρο 3 μεταξύ των κατάλληλων ινστιτούτων τα οποία βρίσκονται στο έδαφός του και  ενημερώνει σχετικά την Επιτροπή.  Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων και ενημερώνει τον κατάλογο των οριζομένων αρχών που αναφέρονται στο πρώτο εδάφιο.  Κάθε οριζόμενη αρχή αποστέλλει στην Επιτροπή τον κατάλογο των ινστιτούτων που συμμετέχουν στη διαδικασία συνεργασίας στον τομέα της ευθύνης της καθώς και οιαδήποτε τροποποίηση του καταλόγου. Η Επιτροπή ανακοινώνει τις πληροφορίες αυτές στις αρχές που  αναφέρονται στο πρώτο εδάφιο και στα άλλα ενδιαφερόμενα μέρη.  Άρθρο 3  1. Τα κύρια καθήκοντα των ινστιτούτων που συμμετέχουν στη συνεργασία περιλαμβάνουν τα καθήκοντα που περιγράφονται στο παράρτημα.  2. Τα κατωτέρω μέτρα θεσπίζονται σύμφωνα με τη διαδικασία του άρθρου 5:  - θέσπιση κανόνων διοικητικής διαχείρισης της συνεργασίας, συμπεριλαμβανομένων:  - των μέτρων για την εξασφάλιση της διαφάνειας των συστάσεων που διατυπώνει η επιστημονική επιτροπή ανθρώπινης διατροφής και - των διατάξεων για την παρουσίαση και την αξιολόγηση των φακέλων,  - θέσπιση και ενημέρωση, ανά εξάμηνο τουλάχιστον, του καταλόγου καθηκόντων και των σχετικών προτεραιοτήτων,  3. Τα καθήκοντα που πρέπει να εκτελούνται σύμφωνα με τον κατάλογο καθηκόντων ο οποίος θεσπίζεται σύμφωνα με την παράγραφο 2 δεύτερη περίπτωση, κατανέμονται σύμφωνα με τη διαδικασία που ορίζεται στο άρθρο 5, με βάση ειδικευμένες επιστημονικές γνώσεις και  εντός των ορίων των διαθέσιμων πόρων των κρατών μελών.  Άρθρο 4  Η Επιτροπή μπορεί, μετά από διαβουλεύσεις με τις αρχές ή οργανισμούς που αναφέρονται στο άρθρο 2, να καλέσει ινστιτούτα τρίτων χωρών να συμμετάσχουν, εφόσον το επιθυμούν, στην εκπλήρωση καθηκόντων που είναι αναγκαία για την επίτευξη των στόχων  της παρούσας οδηγίας, και, ιδίως, τα καθήκοντα τα οποία περιγράφονται στο άρθρο 3 παράγραφος 2 δεύτερη περίπτωση. Εάν ινστιτούτο τρίτης χώρας έχει δεχθεί να συμμετάσχει στην εκτέλεση καθηκόντων, η Επιτροπή λαμβάνει υπόψη τη συμμετοχή αυτή κατά την  κατανομή των καθηκόντων που προβλέπονται στο άρθρο 3 παράγραφος 3.  Σε καμία περίπτωση, η συμμετοχή που αναφέρεται στο πρώτο εδάφιο δεν μπορεί να επιβαρύνει τον κοινοτικό προϋπολογισμό.  Άρθρο 5  Η Επιτροπή επικουρείται από τη Μόνιμη Επιτροπή Τροφίμων, αποκαλούμενη στο εξής "επιτροπή", η οποία έχει συσταθεί με την απόφαση 69/414/ΕΟΚ (5).  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του  θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των  αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.  Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.  Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής του θέματος, τα προτεινόμενα μέτρα θεσπίζονται από την Επιτροπή, εκτός εάν το Συμβούλιο έχει αποφασίσει με απλή πλειοψηφία ότι αντιτίθεται προς τα εν λόγω μέτρα.  Άρθρο 6  Η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο περί της δομής, των εργασιών και της αποτελεσματικότητας της επιστημονικής επιτροπής ανθρώπινης διατροφής μέσα σε τρία χρόνια από τη θέση σε εφαρμογή της παρούσας οδηγίας  και, στη συνέχεια, κάθε τρία χρόνια.  Άρθρο 7  1. Τα κράτη μέλη θέτουν σε ισχύ τα αναγκαία νομοθετικά, κανονιστικά και διοικητικά μέτρα προκειμένου να συμμορφωθούν με την παρούσα οδηγία πριν από την 1η Ιουνίου 1993. Πληροφορούν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.  Άρθρο 8  Η παρούσα οδηγία απευθύνεται στα κράτη μέλη.  Βρυξέλλες, 25 Φεβρουαρίου 1993.  Για το Συμβούλιο Ο Πρόεδρος J. TROJBORG (1) ΕΕ αριθ. C 108 της 23. 4. 1991, σ. 7 και ΕΕ αριθ. C 107 της 28. 4. 1992, σ. 13.  (2) ΕΕ αριθ. C 94 της 13. 4. 1992, σ. 286 και απόφαση της 20ής Ιανουαρίου 1993 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. C 14 της 20. 1. 1992, σ. 6.  (4) ΕΕ αριθ. L 136 της 20. 5. 1974, σ. 1.  (5) ΕΕ αριθ. L 291 της 19. 11. 1969, σ. 9.    ΠΑΡΑΡΤΗΜΑ  Τα κύρια καθήκοντα που πρέπει να εκπληρούν τα ινστιτούτα που συμμετέχουν στη συνεργασία περιλαμβάνουν ιδίως:  - σύνταξη πρωτοκόλλων αξιολόγησης των κινδύνων σχετικά με τα συστατικά των τροφίμων και εκπόνηση μεθόδων αξιολόγησης της θρεπτικής αξίας,  - αξιολόγηση της καταλληλότητας από θρεπτική άποψη του διαιτολογίου,  - εξέταση των αποτελεσμάτων δοκιμών τα οποία υποβάλλονται στην Επιτροπή κατ' εφαρμογή κοινοτικών ρυθμίσεων και σύνταξη μονογραφίας προς αξιολόγηση από την επιστημονική επιτροπή ανθρώπινης διατροφής,  - διεξαγωγή ερευνών σχετικά με την κατανάλωση τροφίμων, και ειδικότερα ερευνών που είναι αναγκαίες για τον καθορισμό ή την αξιολόγηση των όρων χρήσης πρόσθετων στα τρόφιμα ή για τη θέσπιση οριακών τιμών για άλλες ουσίες που υπεισέρχονται στη σύνθεση των  τροφίμων,  - διεξαγωγή ερευνών για στοιχεία του διαιτολογίου στα διάφορα κράτη μέλη ή για βιολογικές ή χημικές μολύνσεις τροφίμων,  - αρωγή στην Επιτροπή για την ανταπόκριση στις διεθνείς υποχρεώσεις της Κοινότητας θέτοντας στη διάθεσή της γνώσεις για θέματα ασφάλειας των τροφίμων.


Avis juridique important

|

31979L0663

Οδηγία 79/663/EOK του Συμβουλίου της 24ης Ιουλίου 1979 περί συμπληρώσεως του παραρτήματος της οδηγίας 76/769/EOK «περί προσεγγίσεως των νομοθετικών, κανονιστικών και διοικητικών διατάξεων των κρατών μελών των σχετικών με τον περιορισμό της διαθέσεως στην αγορά και της χρήσεως ορισμένων επικινδύνων ουσιών και παρασκευασμάτων»

Επίσημη Εφημερίδα αριθ. L 197 της 03/08/1979 σ. 0037 - 0038 Ελληνική ειδική έκδοση: Κεφάλαιο 13 τόμος 8 σ. 0182  Ισπανική ειδική έκδοση: Κεφάλαιο 13 τόμος 10 σ. 0138  Πορτογαλική ειδική έκδοση : Κεφάλαιο 13 τόμος 10 σ. 0138  Φινλανδική ειδική έκδοση: Κεφάλαιο 13 τόμος 10 σ. 0041  Σουηδική ειδική έκδοση: Κεφάλαιο 13 τόμος 10 σ. 0041

ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Ιουλίου 1979 περί συμπληρώσεως του παραρτήματος της οδηγίας 76/769/ΕΟΚ "περί προσεγγίσεως των νομοθετικών, κανονιστικών και διοικητικών διατάξεων των Κρατών μελών των σχετικών με τον περιορισμό της διαθέσεως στην  αγορά και της χρήσεως ορισμένων επικινδύνων ουσιών και παρασκευασμάτων"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής(1),  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι ορισμένοι τύποι λαμπτήρων, στακτοδοχείων και άλλων διακοσμητικών αντικειμένων φέρουν περιέκτες εξ υάλου οι οποίοι περιέχουν υγρά λίαν τοξικά, επιβλαβή ή λίαν εύφλεκτα (επί παραδείγματι τετραχλωράνθρακα, τριχλωροαιθυλένιο, τετραχλωροαιθυλένιο)- ότι τα αντικείμενα αυτά δεν έχουν πάντα την επιθυμητή σταθερότητα και μπορούν επομένως να ανατραπούν εύκολα κυρίως από τα παιδιά μικρής ηλικίας, πράγμα που προκαλεί τη θραύση του περιέκτου, την εκροή του υγρού και την έκλυση τοξικών ή επιβλαβών αερίων,  των οποίων τα παιδιά είναι τα πρώτα θύματα, και ότι επίσης τουλάχιστον δύο άτομα έχουν εύρει το θάνατο σε ατύχημα αυτού του είδους- ότι επί πλέον η θραύση τέτοιων αντικειμένων μπορεί να προκαλέσει πυρκαϊές ή εκρήξεις- ότι για την πρόληψη νέων ατυχημάτων, και ιδίως θανατηφόρων ατυχημάτων, είναι απαραίτητο να απαγορευθεί το ταχύτερο δυνατόν επί κοινοτικού επιπέδου η διάθεση στην αγορά και η χρήση αντικειμένων αυτού του είδους που περιέχουν επικίνδυνα υγρά- ότι οι ήδη από ορισμένα Κράτη μέλη θεσπισμένες απαγορεύσεις επηρεάζουν τη λειτουργία της κοινής αγοράς και είναι επομένως αναγκαία η προσέγγιση των νομοθετικών διατάξεων των Κρατών μελών σ' αυτό τον τομέα και η τροποποίηση συνεπώς του παραρτήματος της  οδηγίας 76/769/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των Κρατών μελών, των σχετικών με τον περιορισμό της διαθέσεως στην αγορά και της χρήσεως ορισμένων επικινδύνων ουσιών και  παρασκευασμάτων(4)- ότι εξάλλου λεπτομέρειες εξετάσεις απέδειξαν ότι η ουσία φωσφορικός τρι (2,3 διβρωμοπροπυλεστήρ) [CAS Αριθ. 126 72 7] που χρησιμοποιείται για την επεξεργασία, προς πρόσδοση αφλεξίας, των νημάτων και των ενδυμάτων και ειδικότερα των παιδικών ενδυμάτων  παρουσιάζει κινδύνους για την υγεία και η χρησιμοποίησή της πρέπει επομένως να περιορισθεί- ότι η ανωτέρω ουσία αποτελεί αντικείμενο ρυθμίσεων σε ορισμένα Κράτη μέλη- ότι οι ρυθμίσεις αυτές παρουσιάζουν διαφορές ως προς τους όρους διαθέσεως στην αγορά και χρήσεώς της- ότι οι διαφορές αυτές συνιστούν εμπόδιο στις συναλλαγές και έχουν άμεση  επίδραση στην καθιέρωση και λειτουργία της κοινής αγοράς- ότι συνεπώς είναι σκόπιμο να τροποποιηθεί επίσης για το σκοπό αυτό το παράρτημα της οδηγίας 76/769/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα της οδηγίας 76/769/ΕΟΚ συμπληρώνεται ως ακολούθως:  α) Προστίθενται τα ακόλουθα σημεία:  " "" ID="1">3. Ουσίες υγρές, ως έχουν ή υπό μορφή παρασκευάσματος, που περιλαμβάνονται στο παράρτημα I της οδηγίας 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων των  σχετικών με την ταξινόμηση, συσκευασία και επισήμανση των επικινδύνων ουσιών(1), όπως τροποποιήθηκε τελευταία από την οδηγία 79/370/ΕΟΚ(2), στις ακόλουθες κατηγορίες:  - λίαν τοξικές - τοξικές - επιβλαβείς - διαβρωτικές - εκρηκτικές - εξόχως εύφλεκτες - λίαν εύφλεκτες - εύφλεκτες καθώς επίσης και κάθε υγρό που έχει σημείο αναφλέξεως κάτω των 55o C> ID="2">Δεν επιτρέπονται για διακοσμητικά αντικείμενα που προορίζονται για τη δημιουργία φωτιστικών ή χρωματικών εντυπώσεων λαμβανομένων δια διαφόρων φάσεων, επί παραδείγματι για  λαμπτήρες περιβάλλοντος (δημιουργίας "ατμόσφαιρας") και για στακτοδοχεία"> ID="1">4. Φωσφορικός τρι (2,3 διβρωμοπροπυλεστήρ) CAS αριθ. 126 72 7 (Κωδικός αριθμός των Chemical Abstracts)> ID="2">Δεν επιτρέπεται για υφάνσιμα είδη προοριζόμενα να έλθουν σε  επαφή με το δέρμα, π.χ. ενδύματα, εσώρουχα και ασπρόρουχα.">" β) Στο κάτω μέρος της σελίδας προστίθενται οι ακόλουθες σημειώσεις:  "(1) ΕΕ αριθ. 196 της 16.8.1967, σ. 1.  (2) ΕΕ αριθ. Ν 88 της 7.4.1979, σ. 1."  Άρθρο 2  1. Τα Κράτη μέλη θέτουν σε ισχύ τις αναγκαίες διατάξεις για να συμμορφωθούν με την παρούσα οδηγία εντός προθεσμίας δώδεκα μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 24 Ιουλίου 1979.  Για το Συμβούλιο Ο Πρόεδρος M. O'KENNEDY  (1) ΕΕ αριθ. Α 96 της 12.4.1979, σ. 3.  (2) ΕΕ αριθ. Α 127 της 21.5.1979, σ. 69.  (3) Γνώμη εκφρασθείσα την 27η Ιουνίου 1979 (που με δημοσιεύθηκε ακόμη στην Επίσημη Εφημερίδα).  (4) ΕΕ αριθ. Ν 262 της 27.9.1976, σ. 201.


Avis juridique important

|

31995L0034

Δεκάτη ογδόη οδηγία 95/34/ΕΚ της Επιτροπής της 10ης Ιουλίου 1995 για την προσαρμογή στην τεχνική πρόοδο των παραρτημάτων II, III, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα

Επίσημη Εφημερίδα αριθ. L 167 της 18/07/1995 σ. 0019 - 0021

ΔΕΚΑΤΗ ΟΓΔΟΗ ΟΔΗΓΙΑ 95/34/ΕΚ ΤΗΣ ΕΠΙΤΡΟΠΗΣ της 10ης Ιουλίου 1995 για την προσαρμογή στην τεχνική πρόοδο των παραρτημάτων II, III, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 94/32/ΕΚ της Επιτροπής (2), και ιδίως το άρθρο 8, παράγραφος 2,Μετά από γνωμοδότηση της Επιστημονικής Επιτροπής Καλλυντικών,Εκτιμώντας:ότι αναγνωρίζεται ο μεταλλαξογόνος και φωτοκαρκινογόνος χαρακτήρας των φουροκουμαριών 7 ότι, με βάση τις μελέτες και τα σχετικά επιστημονικά, τεχνικά και επιδημιολογικά στοιχεία που υπάρχουν, η Επιστημονική Επιτροπή Καλλυντικών δεν μπορεί να συνάγει ότι η σύνδεση των προστατευτικών φίλτρων με τις φουροκουμαρίνες εξασφαλίζει το αβλαβές των αντηλιακών κρεμών και των προϊόντων για μαύρισμα χωρίς ήλιο των οποίων η περιεκτικότητα σε φουροκουμαρίνες υπερβαίνει κάποια ελάχιστη τιμή 7 ότι, επομένως, για λόγους προστασίας της δημόσιας υγείας, η περιεκτικότητα σε φουροκουμαρίνες των εν λόγω προϊόντων πρέπει να είναι μικρότερη από 1 mg/kg 7ότι αναγνωρίζεται ο ισχυρά φωτοαλλεργιογόνος χαρακτήρας του 4-tetr-βουτυλο-3-μεθοξυ-2,6-δινιτροτολουενίου (ιβίσκου του μόσχοσμου) 7 ότι σύμφωνα με τις πρόσφατες επιστημονικές έρευνες, η χρησιμοποίηση αυτού του συστατικού στα καλλυντικά προϊόντα είναι επικίνδυνη για τη δημόσια υγεία και ότι, επομένως, πρέπει να απαγορευθεί η χρήση του 7ότι η τοξικολογική ανάλυση του χλωριδίου του διισοβουτυλ - φαινοξυ - αιθοξυ - αιθυλοδιμεθυλοβενζυλ - αμμωνίου (χλωριούχου βενζαιθονίου) δείχνει τη σημαντική τοξικότητα του εν λόγω συστατικού 7 ότι το περιθώριο ασφαλείας για την ανθρώπινη υγεία, σε περίπτωση χρησιμοποίησης του εν λόγω συστατικού στα καλλυντικά προϊόντα, δεν θεωρείται επαρκές 7 ότι, επομένως, πρέπει να απαγορευθεί η χρήση του 7ότι υφίσταται ο κίνδυνος οι ιστοί, τα κύτταρα και τα προϊόντα ανθρώπινης προέλευσης να μεταδώσουν την νόσο των Creutzfeldt-Jakob, την ανθρώπινη σπογγώδη εγκεφαλίτιδα, καθώς και ορισμένες ιώσεις και ότι, επομένως, με βάση τις σημερινές επιστημονικές γνώσεις, θα πρέπει να απαγορευθεί η χρήση τους στα καλλυντικά προϊόντα 7ότι οι πρόσφατες τοξικολογικές έρευνες σχετικά με τη φαινολοφθαλεΐνη* [3,3 δις(4-υδροξυ-φαινυλ) φθαλίδιο] δείχνουν σαφή κλαστογονική δράση in vitro και ότι το περιθώριο ασφαλείας δεν είναι αρκετά μεγάλο, ιδίως όσον αφορά τα παιδιά 7 ότι, επομένως, θα πρέπει να απαγορευθεί η χρήση της 7ότι, βάσει των πλέον προσφάτων επιστημονικών και τεχνικών ερευνών, μπορεί να επιτραπεί στα καλλυντικά προϊόντα η χρήση του 2-αιθυλοξυλεστέρα του 2-κυανο-3,3-διφαινυλακρυλικού οξέος ως φίλτρου υπεριώδους 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές στον τομέα των καλλυντικών προϊόντων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 76/768/ΕΟΚ τροποποιείται σύμφωνα με το παράρτημα.Άρθρο 2 1. Τα κράτη μέλη λαμβάνουν τα αναγκαία μέτρα ώστε, από την 1η Ιουλίου 1996, όσον αφορά τις ουσίες που εκτίθενται στο παράρτημα, ούτε οι παραγωγοί ούτε και οι εισαγωγείς που είναι εγκατεστημένοι στην Κοινότητα να διαθέτουν στην αγορά προϊόντα που δεν πληρούν τις διατάξεις της παρούσας οδηγίας.2. Τα κράτη μέλη λαμβάνουν τα αναγκαία μέτρα ώστε, μετά τις 30 Ιουνίου 1997, τα προϊόντα που αναφέρονται στην παράγραφο 1 και περιέχουν τις ουσίες που εκτίθενται στο παράρτημα, να μην είναι δυνατό να πωλούνται ή να χορηγούνται στον τελικό καταναλωτή.Άρθρο 3 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1996. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 4 Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5 Η παρούσα οδηγία απευθύνεται στα κράτη μέλη.Βρυξέλλες, 10 Ιουλίου 1995.Για την ΕπιτροπήEmma BONINOΜέλος της Επιτροπής(1) ΕΕ αριθ. L 262 της 27. 9. 1976, σ. 169.(2) ΕΕ αριθ. L 181 της 15. 7. 1994, σ. 31.ΠΑΡΑΡΤΗΜΑ Τα παραρτήματα της οδηγίας 76/768/ΕΟΚ τροποποιούνται ως εξής:1. Το παράρτημα ΙΙ τροποποιείται ως εξής:α) Ο αύξων αριθμός 358 αντικαθίσταται από το ακόλουθο κείμενο:«358. Φουροκουμαρίνες (π.χ. τριοξυσαλάνη*, 8-μεθοξυψωραλένιο και 5-μεθοξυψωραλένιο) εκτός από τα κανονικώς περιεχόμενα σε χρησιμοποιούμενα φυσικά αιθέρια έλαια.Η περιεκτικότητα σε φουροκουμαρίνες των αντηλιακών και των προϊόντων για μαύρισμα χωρίς ήλιο πρέπει να είναι μικρότερη από 1mg/kg.».β) Προστίθενται οι ακόλουθοι νέοι αύξοντες αριθμοί:«414. 4-tert-βουτυλο-3-μεθοξυ-2,6-δινιτροτολουένιο (Ιβίσκος ο μόσχοσμος)415. Χλωρίδιο του διισοβουτυλ-φαινοξυ-αιθοξυ-αιθυλοδιμεθυλοβενζυλ αμμωνίου (Χλωριούχο βενζαιθόνιο)416. Ιστοί και κύτταρα ή προϊόντα ανθρώπινης προέλευσης417. Φαινολοφθαλεΐνη* (3,3 δισ(4-υδροξυ-φαινυλ) φθαλίδιο)».2. Στο παράρτημα ΙΙΙ, μέρος δεύτερο απαλείφεται ο αύξων αριθμός 3.3. Το παράρτημα VI, μέρος δεύτερο τροποποιείται ως εξής:- απαλείφεται ο αύξων αριθμός 15.- στους αύξοντες αριθμούς 2, 16, 21, 29, 30 η ημερομηνία «30. 6. 1995» αντικαθίσταται από την ημερομηνία «30. 6. 1996».4. Το παράρτημα VII, τροποποιείται ως ακολούθως:α) Στο μέρος πρώτο προστίθεται ο ακόλουθος αύξων αριθμός:>ΘΕΣΗ ΠΗΝΑΚΑ>β) Στο μέρος δεύτερο στους αύξοντες αριθμούς 2, 5, 6, 12, 13, 17, 25, 26, 29, 32, 33 και 34 η ημερομηνία «30. 6. 1995» αντικαθίσταται από την ημερομηνία «30. 6. 1996».


Avis juridique important

|

31994L0072

Οδηγία 94/72/ΕΚ του Συμβουλίου της 19ης Δεκεμβρίου 1994 που τροποποιεί την οδηγία 91/439/ΕΟΚ για την άδεια οδήγησης

Επίσημη Εφημερίδα αριθ. L 337 της 24/12/1994 σ. 0086 - 0086 Φινλανδική ειδική έκδοση: Κεφάλαιο 7 τόμος 5 σ. 0188  Σουηδική ειδική έκδοση: Κεφάλαιο 7 τόμος 5 σ. 0188

ΟΔΗΓΙΑ 94/72/ΕΚ ΤΟΥ ΣΥΜΒΟΥΛΙΟΥ της 19ης Δεκεμβρίου 1994 που τροποποιεί την οδηγία 91/439/ΕΟΚ για την άδεια οδήγησηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και περί των προσαρμογών των ιδρυτικών συνθηκών της Ένωσης (1), (η οποία αναφέρεται "ως πράξη  προσχώρησης του 1994"), και ιδίως το άρθρο 169,  την πρόταση της Επιτροπής,  Εκτιμώντας:  ότι το υπόδειγμα της άδειας οδήγησης που χορηγείται στη Φινλανδία και στη Σουηδία είναι πλαστικοποιημένη κάρτα- ότι, εν αναμονή της εξέτασης της ενδεχόμενης εισαγωγής ενός άλλου κοινοτικού υποδείγματος άδειας οδήγησης, θα πρέπει να επιτραπεί στη  Δημοκρατία της Φινλανδίας και στο Βασίλειο της Σουηδίας, να συνεχίσουν να εκδίδουν άδειες οδήγησης σύμφωνα με ισχύον υπόδειγμά τους μέχρι τις 31 Δεκεμβρίου 1997- ότι, ενδείκνυται να τροποποιηθεί αναλόγως η οδηγία 91/439/ΕΟΚ (2)- ότι, βάσει του άρθρου 2, παράγραφος 3 της συνθήκης προσχώρησης του 1994, τα όργανα της Ευρωπαϊκής Κοινότητας μπορούν να λάβουν, πριν από την προσχώρηση, τα μέτρα που προβλέπονται στο άρθρο 169 της πράξης προσχώρησης, τα οποία καθίστανται εφαρμοστέα υπό  την επιφύλαξη της έναρξης ισχύος της εν λόγω συνθήκης, από την ημερομηνία έναρξης ισχύος της,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο άρθρο 1 παράγραφος 1 της οδηγίας 91/439/ΕΟΚ, προστίθεται η ακόλουθη φράση:  "Ωστόσο, η Δημοκρατία της Φινλανδίας και το Βασίλειο της Σουηδίας, μπορούν να εξακολουθήσουν να εκδίδουν τις άδειες οδήγησης σύμφωνα με το ισχύον υπόδειγμά τους, μέχρι τις 31 Δεκεμβρίου 1997".   Άρθρο 2  Η παρούσα οδηγία αρχίζει να ισχύει, υπό την επιφύλαξη της ενάρξεως ισχύος της συνθήκης προσχώρησης του 1994, από την ημερομηνία ενάρξεως ισχύος της.   Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 19 Δεκεμβρίου 1994.  Για το Συμβούλιο Ο Πρόεδρος K. KINKEL  (1) ΕΕ αριθ. C 241 της 29. 8. 1994, σ. 21.  (2) ΕΕ αριθ. L 237 της 24. 8. 1991, σ. 1.